Catholic Encyclopedia

eta|emblemo de  *Catholic Encyclopedia*.
La ***Catholic Encyclopedia*** (esperante *Enciklopedio Katolika*) estas enciklopedio katolika en angla lingvo, kies publikigo, komenciĝinta en 1907, kompletiĝis en 1917, dirita ankaŭ *Maljuna Katolika Enciklopedio*.

## Historio 
La redakto komenciĝis la 11-an de januaro de 1905, en Novjorko, en la oficejoj de la redaktejo de la ĵurnalo *The Messenger*, kie unuafoje kuniĝis la redakta komitato, kies membroj, interalie, estis:
* Charles George Herbermann, profesoro pri latina lingvo ĉe la *College of the City* de Novjorko.
* Edward A. Pace, tiam profesoro pri filozofio ĉe la Universitato St. John's (Novjorko).
* Condé B. Pallen, direktoro.
* La Rev. Thomas J. Shahan, tiam profesoro pri Historio de la Eklezio en la sama universitato,
* John J. Wynne, jezuita, direktoro de la ĵurnalo *The Messenger*.
La renkontoj laŭnecese oftiĝis, ĝis la 9-a de aprilo 1913, sumante je 134.

En 25-a de aprilo 1911, dume, estis subskribita la kontrakto por la redakto kaj eldono de la enciklopedio.

La scienca studprocedo de la verko daŭris du jarojn kaj kaj unua volumo, publikigita en 2907, ricevis ĉe la publiko grandajn konsenton kaj sukceson. Finiĝis la publikigo de la lasta volumo en 1913 dum la enhavtabelojn oni finis en 1917.

La verko estis entuziasme salutata kaj taksata de katolika hierarkio, precipe de la apostola delegito kaj de la kardinalo John Murphy Farley, tiama Ĉefepiskopo de Novjorko.

La enciklopedio estis poste ĝisdatigita aŭspiciante kaj iniciate de la Katolika Universitato de Ameriko de Vaŝingtono kaj publikigita sub la nomo de *New Catholic Encyclopedia*, unuafojon en 1967, kaj duafojon en 2002.

## Celo, enhavoj kaj vidpunktoj 
La celo de la enciklopedio estis programe esprimita tiel: 
“La *Catholic Encyclopedia*, kiel diras ĝia nomo, sin proponas liveri al la legantoj informojn kompletajn kaj fidindajn pri la tuta gamo de la interesoj, de la agado kaj de la Katolika Doktrino. Nome informoj pri tio kion la Eklezio instruas kaj instruis, tio kion la Eklezio faras kaj daŭrigas fari por la plej alta avantaĝo de la homa genro; pri ĝiaj metodoj, estintaj kaj nunaj; pri ĝiaj luktoj, ĝiaj triumfoj, kaj la rezultoj akiritaj ĉe ĝiaj membroj, sed nur por propraj tujaj avantaĝoj, sed por la pliampleksigo kaj pliprofundigo de tio kio estas vera scienca, literaturo kaj arto – ĉio tio apartenas al la enhavoj de la pritraktado de la *Catholic Encyclopedia*.

La *Catholic Encyclopedia* raportas pri la vidpunkto katolika kaj nur pri tiu, kaj, aparte, ankoraŭ ne estas komplete ĝisdatigita rilate la novan doktrinan prezenton de la Dua Vatikana Koncilio.

## Notoj 
## Aliaj projektoj 
* Vikifontaro registras la tutan tekston: http://en.wikisource.org/wiki/Catholic_Encyclopedia_(1913)]
* Wikimedia Commons registras la tutan tekston: http://commons.wikimedia.org/wiki/Category:Catholic_Encyclopedia?uselang=it
* Wiki trans: http://epo.wikitrans.net/Catholic_Encyclopedia?from=vikipedio

## Eksteraj ligiloj 
*  Reta versio de *Catholic Encyclopedia*
*  Reta versio de *Catholic Encyclopedia*

## Vidu ankaŭ 
* Enciclopedia Cattolica

Kategorio:Katolikismo
Kategorio:Enciklopedioj
Kategorio:Historio de kristanismo